Rúmlega aldargamalt hús af Akranesi öðlast nýtt líf Fornfrægt íbúðarhús af Akranesi gengur nú í endurnýjum lífdaga vestur í Grundarfirði . Það var byggt árið 1908 , heitir Bjargarsteinn og stóð við Vesturgötu í 104 ár . Í mars 2013 var það svo tekið af grunni sínum og flutt í Borgarnes þar sem það var gert upp að utan . Nú hefur Bjargarsteinn verið seldur til Grundarfjarðar þar sem unnið er hörðum höndum að því að húsið verði hluti af nýjum veitingastað sem fundinn hefur verið staður á sjávarbakka með frábæru útsýni yfir sjálfan Grundarfjörðinn og yfir til fjallahringsins við bæinn þar sem Kirkjufellið er frægast .